Guide: Sådan dækker du et event – Riders.dk
Home /Guide: Sådan dækker du et event
SKI & SNOWBOARDMay 28, 2018
Guide: Sådan dækker du et event
Drømmer du også om at komme helt tæt på verdens største action sport events eller ønsker du blot at blive bedre til at få fede skud i kassen? Vi bringer her en guide til hvordan vi griber det an når vi er i event-mode og tiden er knap.
I Riders.dk regi er vi ofte på farten for at dække events og lave content. En hektisk affære som byder på hårdt slid, og som kan risikere at fjerne glæden ved action sport, hvis ikke at vi gennemtænker vores arbejde. Derfor bringer vi her vores guide til at dække events, hvordan vi optimerer vores arbejde samt får mest mulig glæde ud af at være tæt på action sport i verdensklasse.
Guiden var oprindelig bragt som en del af vores takeover på 3’s Instagram story, hvor vi dækkede X-Games Norway fra første række. Se den her.
Fif nr. 1 – Læg en plan
Den visuelle fortælling er mindst ligeså vigtig som ordene bag, og der er intet så ærgerligt som at sidde efter endt event og opdage at du har lavet en masse fedt content – bare synd at det hele er taget fra de samme to vinkler. Medbring en simpel notesbog og læg en plan. Her kan du visualisere de vinkler og billeder du ønsker set i en samlet fortælling, og så fungerer det samtidig som en god to-do list når du bevæger dig rundt på event site.
Fif nr. 2 – Kend dit udstyr
I kampens hede er livet for kort til at misse et moneyshot fordi man står og fumler med sine kameraindstillinger eller er løbet tør for batteri. Selv om det kan virke banalt kan det ikke siges nok – kend dit udstyr. Udover at du selvfølgelig skal vide alt om iso, shutter, aperture og linsevalg på dit kamera, så skal dit udstyrsarsenal selvfølgelig også være tilpasset det content du gerne vil lave.
Fif nr. 3 – Mærk stemningen
Husk at det hele ikke er rent arbejde, og at du faktisk er her fordi at du synes at eventen er iblandt det fedeste inden for din sport. Tag en pause, læg kameraet væk, og gå ud på tilskuerpladsen for at suge stemningen til dig. Hep på din favoritatlet og snak med en fremmede iblandt publikum – det er altid det værd.
Fif nr. 4 – Aktualitet er ”key”
Det sidste man gider at kæmpe med når man har fået sit moneyshot i kassen er at få det ud på internettet. Overbelastet internetforbindelser i presseteltet og manglende data på mobilen er spildt frustration, da man med abonnementer som 3’s 3LikeHome altid har data på sin mobil i 58 forskellige lande verdenen over. En bekymring mindre.
Fif nr. 5 – Få det gjort!
Det sidste trick er landet, præmieoverrækkelsen afholdt og lyset slukket. Efter en lang dag på eventpladsen lokker den første kolde øl til afterparty, og man kan jo alligevel bare lave billederne og artiklen færdig i morgen, ikke? Nej, brug den ekstra time det kræver på at komme i mål med det samme og få dit arbejde udgivet. Så kan du tage til efterfest med god samvittighed og holde fri morgen.